Diari Oficial de la Generalitat Valenciana


Sumari del DOGV 9511, del 13-01-2023 (2022/12004)

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per un import de 158.200,00 euros (expedient 09.026/22-245).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9511

Data del DOGV
:   13-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12450


Data del document
:   19-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 19 de desembre de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per un import de 158.200,00 euros (expedient 09.026/22-245). [2022/12685]  
Per la Resolució de 4 d'abril de 2022, del director general de Formació Professional i Ensenyaments de Règim Especial (DOGV 9324, 25.04.2022), es va aprovar la convocatòria de subvencions destinades a l'alumnat que curse Formació Professional en centres educatius mantinguts amb fons públics de la Comunitat Valenciana en el curs 2021-2022. La convocatòria compta amb quatre modalitats de subvenció, dins del programa 422.40, Formació Professional i ensenyaments de règim especial, per una quantia global màxima d'1.780.000 euros.  
La Conselleria d'Educació, Cultura i Esport, vist que hi ha un excedent en dues de les modalitats de subvenció, S7882 «Ajudes Formació Professional Dual en les administracions públiques» i S8596 «Beques de Formació Professional DUAL en empreses», per un import de 42.600 i 115.600 euros, respectivament, i amb la finalitat de beneficiar el nombre més gran de persones possible dins de la línia S8125, «Beques i ajudes a l'alumnat que curse FP (transport, residència, etc.)», i atés l'apartat quart de la convocatòria, que estableix que, en cas de quedar crèdit disponible en alguna de les línies, es podrà transferir a qualsevol altra línia de subvenció d'entre les ajudes convocades, proposa tramitar una modificació pressupostària per a transferir les disponibilitats, no vinculades a compromisos ni a finançament condicionat, de les línies S7882 i S8596 a la línia S8125 per un import global de 158.200,00.  
  
A aquest efecte i en virtut del que es disposa en els articles 21 i 24 de la Llei 8/2021 de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
  
Primer i únic  
Autoritzar modificacions en l'annex de transferències i subvencions corrents del programa 422.40, Formació Professional i ensenyaments de règim especial, que suposen:  
  
1) Minorar la dotació de les línies de concurrència competitiva S7882 i S8596, d'acord amb el detall següent:  
  
Codi Denominació Dotació anterior Modificació Dotació actual  
S7882 Ajudes Formació Professional Dual en les administracions públiques 300.000,00 € 42.600,50 078.658,00  
S8596 Beques de Formació Professional Dual en empreses 400.000,00 € 115.600,06 878.281,00  
  
  
2) Incrementar la dotació de la línia de concurrència competitiva S8125, d'acord amb el detall següent:  
  
Codi Denominació Dotació anterior Modificació Dotació actual  
S8125 Beques i ajudes a l'alumnat que curse FP (transport, residència, etc.) 400.000,33 536.803,51 814.665,00  
  
  
València, 19 de desembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.